05. Social Waste - Τα μέγαρα
Channel: Social Waste
Date: 26/03/2020

Η μαρκίζα έγραφε "παίζουν και τραγουδούν οι Social Waste..." 

Τι απομένει από μια μουσική κουλτούρα όταν αυτή αποκοπεί από τις οικονομικές, πολιτικές, κοινωνικές, και ιστορικές συνθήκες, αλλά και από τις κοινωνικές τάξεις που τη γέννησαν;
Από τους χώρους, τους ανθρώπους, τις ιστορίες, τις θεματικές, και τις αιτίες της ύπαρξής της;
Και τι κάνουμε τελικά όταν τη μεταφέρουμε αποστειρωμένη σε άλλους χώρους και συνθήκες, προς τέρψιν άλλων κοινωνικών τάξεων;

Σκηνοθεσία: Alfonso De Munno Gallardo
Φωτογραφία: Παπακωνσταντίνου Αριστοτέλης
Πρωταγωνιστές: Ντέλλας Κωνσταντίνος, Βουτσινά Λήδα, Παπαϊωάννου Μυρτώ, Κουφοπαντελή Αριστούλα, Μπότσαρης Στέλιος, Βενέτης Γιώργος, Μιχαηλίδης Γιάννης, Social Waste
Οργάνωση Παραγωγής: Κυριάκου Μαργαρίτα
Βοηθός ενδυματολόγου: Βλαχογιάννη Λαμπρίνα
Ενδυματολόγος: Μαρδίκη Κωνσταντίνα
Σκηνογράφος: Σεμίνη Ένη
Μακιγιάζ: Κήτα Βασιλική Γιολάντα
Βοηθός σκηνοθέτη:  Μουτσιάκας Δημήτρης
Βοηθός κάμερας: Κοντονάσιος Σωτήρης
Βοηθός παραγωγής: Μουτσιάκας Νίκος, Μπονάνος Γρηγόρης

Ευχαριστούμε:
τον Εlderdiery Μohamed Fadul (didi)
τον Ορίζοντα Γεγονότων για την συνεργασία και την φιλοξενία
το Καμπεθόν για τον εξοπλισμό
τον Μιχάλη Παυλινέρη για το λογότυπο που μας χάραξε σε ξύλο

Στίχοι: Λεωνίδας
Μουσική: Γιώργης Νίκας
Παρουσίαση: Χρήστος, Λεωνίδας
Beat Programming: Χρήστος
Cuts: DJ Booker
Λαούτο: Γιάννης
Μπαγλαμά: Γιώργης Νίκας
Μπάσο: Στέλιος Μπότσαρης
Λύρα Πόντου: Γιάννης Μιχαηλίδης

Το κομμάτι "Μέγαρα" υπάρχει στο δίσκο Social Waste - Σύνορα (2020 self release)

Ηχογράφηση, μίξη και master έγιναν από τον Los Angelos (DJ Stigma) στο GroundZero Sound & Designs

Τα cuts ηχογραφήθηκαν στο Breathe Studio από τον DJ Booker

Στίχοι

Ρε λες μια μέρα να μας παίζουνε στα Μέγαρα;
τα κυριλέ όχι μετά την Ελευσίνα
και τα ρεφρέν και τα στιχάκια που αμφέβαλα
να τα ραπάρει όλη η κοσμική Αθήνα
Να αναλύουν την ομοιοκαταληξία μας
“τι θέλει άραγε να πει ο ποιητής;”
κι εκ των υστέρων να αναγνωριστεί η αξία μας
σαν χρονογράφημα, που λεν, μιας εποχής;
Να ’ναι ο DJ του πικάπ δεξιοτέχνης
οι κουτσουκέλες μας “ποιητική αδεία”;
Να ‘ναι τα beats μας δείγματα υψηλής τέχνης
τα flows μας να τα διδάσκουν στα ωδεία;
Μα αν ακούσεις πως μας παίζουνε στα Μέγαρα
τότε να ξέρεις θα σημαίνει οτι πέθανα
Κι άμα μας κάνουνε τουριστικό χιτάκι
Θέλω να βγάλεις και να σκίσεις το μπλουζάκι

Γι’ αυτό αν ακούσεις πως μας παίζουνε στα Μέγαρα
τότε να ξέρεις θα σημαίνει οτι πέθανα
Κι άμα μας κάνουνε τουριστικό χιτάκι
Θέλω να βγάλεις και να σκίσεις το μπλουζάκι 

Ρε λες να φτάσουν τα τραγούδια μας μια μέρα
να παίζονται Κυριακή βράδυ προς Δευτέρα
να τα ραπάρουνε οι πότες κι οι μπερμπάντηδες
να βρίσκουν μεροκάματο κι οι μουζικάντηδες;
κι εκεί ανάμεσα από τις παραγγελίες
σαν τους ζητάνε τα τραγούδια τα δικά μας
αυτοί φλερτάροντας τις όμορφες κυρίες
να πίνουνε κι ένα ποτήρι στην υγειά μας.
Ρε λες να πιάσουν να μας κάνουν και ταινία
μουσείο να κάνουνε του Γιώργη τ’ αργαστήρι
καλοντυμένη η καλή η κοινωνία
να ρίχνει με τους στίχους μας κάνα σιχτήρι
Άστο σου λέω και σιχάθηκα δε θέλω
ας μείνει η μνήμη σε τραγούδια εκτός πλαισίου
θέλω μονάχα να μου βγάζουν το καπέλο
οι φίλοι μου απ’ τα πρώτα live, του σχολείου

Γι’ αυτό αν ακούσεις πως μας παίζουνε στα Μέγαρα
Μάλλον να ξέρεις θα σημαίνει οτι πέθανα
Κι άμα μας κάνουνε τουριστικό χιτάκι
Θέλω να βγάλεις και να σκίσεις το μπλουζάκι